fjármála - og efnahagsráðherra ( Bjarni Benediktsson ) ( S ) : Virðulegi forseti . Hér er gælt við hugmynd um borgaralaun . Hér er sagt að við eigum að nota almannatryggingakerfið til að styðja við þá sem eru með góðar atvinnutekjur á lífeyrisaldri . Það er kolröng forgangsröðun . Þetta er ekki góð ráðstöfun á almannafé . Við eigum fyrst og fremst að snúa okkur að þeim sem hafa ekkert , geta ekki unnið , eru ekki með lífeyristekjur , hafa ekki getað nýtt starfsævina til að byggja þær upp . Við eigum að stilla upp frítekjumarkinu í almannatryggingakerfinu hvað atvinnutekjurnar snertir með skynsamlegum hætti . Við höfum nýlega hækkað frítekjumarkið verulega . Það væri algjörlega galið að afnema það . Það þýðir að 700 þús. kr. forstjórinn fær almannatryggingabætur þegar hann er kominn á eftirlaun . ( Gripið fram í . ) — Jú , vegna þess að fullyrðingin um að hann muni örugglega ( Forseti hringir . ) vera með svo góð önnur lífeyrisréttindi stenst bara ekki . Þetta leysir maður með því að stýra peningunum til þeirra sem hafa minnst . ( Forseti hringir . ) Það er eina vitið . ( Gripið fram í : Skilurðu þetta ekki ? ) — Jú .